@GuyKawasaki säutsus eile lingi lasteriimide tegelikele lugudele. Riputan sealt valikust paar tükki siia edasi, mis minule vähemalt inglise keele tundidest meeles on.        Lasteraamatutes on Humpty Dumpty üldiselt kujutatud poisteriietes munana. Lugu ise on kurb kuna Humpty kukub  katki ja terveks ei saagi. Tõeline lugu pärineb aga Inglise kodusõjast. Humpty oli kirikutorni püstitatud hiiglaslik kahur mis Colchester'i piiramise ajal kahuritule tagajärjel tornist alla kukkus. Kahur ja torn olid mõlemad pöördumatult kadunud ning kuulus lasteriim sündinud.        Verine Mary ehk Mary I oli Tudorite dünastia neljas valitseja. Aed vihjab tema ajastul kasvanud surnuaedadele mis täitusid ühtlaselt protestantidega. Riimi kolmas rida räägib piinamisriistadest ning neljas hukkamisest. Tegelikult armastas kuninganna enda vastaseid ka tuleriidal põletada aga ilmselt sattus see fakt mõnda teise lastelaulu. Mary I järglaseks oli oluliselt  tuntum Elizabeth I kes sisuliselt taastas ka Inglise kiriku.        1665. aastal vaevas Londonit suur katk. Loo esimene rida ongi inspireeritud katkuga kaasneva lööbe  kirjeldusest. Kuna tollel ajal usuti, et katku levitavad ka halvad lõhnad, kandsid inimesed taskus värskeid ürte milledest on inspireeritud riimi teine rida. Kolmas rida vihjavat asjaolule, et katku surnute maised jäänused põletati.